«Վերջին խաղերի ժամանակ նույնպես ոչ օբյեկտիվ մրցավարություն է եղել մեր նկատմամբ: Ես կարծում էի, որ Չախաչյանից վատ մրցավար չկա Հայաստանում, սակայն այժմ տեսնում եմ, որ շատերը նրան գերազանցել են: Իսկ ինչ վերաբերում է Եվրոպայի գավաթի խաղերին, ապա Հայրապետյանը խոստացել էր օգնել ՈՒԵՖԱ-ի գավաթի ընտրախաղերին նախապատրաստվելու հարցում, սակայն այն բանից հետո, երբ մենք դիմեցինք ՀՖՖ-ին` Հայաստանի առաջնությանը մասնակցելու համար Ռոմիկ Խաչատրյանին, Ալեքսանդր Պետրոսյանին եւ մի շարք այլ մեզ համար կարեւոր խաղացողների հայտագրելու նպատակով, նա մեզ մերժեց: Ճիշտ է, ըստ կանոնադրության, մենք իրավունք ունենք նրանց հայտագրել բաց տրանսֆերային պատուհանի ժամանակ: Բայց չէ-որ մենք շուտով պետք է Եվրոպայի գավաթի խաղ անցկացնենք: Իսկ այդ խաղացողներին հարկավոր է որոշակի խաղափորձ: Սակայն Ռուբեն Հայրապետյանը, հակառակ իր խոստումների, չցանկացավ օգնել թիմին», - նշել է Անդրեասյանը: